CELEX: 52012PC0597
Language: mt
Date: 2012-10-19
Title: Proposta għal DEĊIŻJONI TAL-KUNSILL dwar il-kontribuzzjonijiet finanzjarji li għandhom jitħallsu mill-Istati Membri sabiex ikun ffinanzjat it-tielet ħlas parzjali għall-2012 tal-Fond Ewropew għall-Iżvilupp

|
			
		
		
		52012PC0597
		
			Proposta għal DEĊIŻJONI TAL-KUNSILL dwar il-kontribuzzjonijiet finanzjarji li għandhom jitħallsu mill-Istati Membri sabiex ikun ffinanzjat it-tielet ħlas parzjali għall-2012 tal-Fond Ewropew għall-Iżvilupp /* COM/2012/0597 final - 2012/0289 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Skont l-Artikolu 57(5) tar-Regolament
Finanzjarju tal-10 FEŻ, din il-proposta tkopri l-ammont
tat-tielet ħlas parzjali tal-kontribuzzjoni għall-2012
("n+1" fis-sens tal-proċeduri stabbiliti f'dan l-Artikolu).
Il-Kunsill irid jiddeċiedi fuq din il-proposta sa mhux aktar tard minn 21
jum kalendarju wara l-preżentazzjoni mill-Kummissjoni tal-proposta
tagħha u l-Istati Membri jridu jgħaddu t-tielet ħlas parzjali
tal-kontribuzzjoni sa mhux aktar tard minn 21 jum kalendarju wara d-data li
fiha d-deċiżjoni tal-Kunsill tiġi nnotifikata lilhom.
2.           ELEMENTI ĠURIDIĊI TAL-PROPOSTA
Skont l-Artikolu 57(7) tar-Regolament
Finanzjarju tal-10 FEŻ, l-ammont ġestit mill-Kummissjoni u l-ammont
ġestit mill-BEI huma speċifikati kemm għal wieħed kif ukoll
għall-ieħor.
Skont l-Artikolu 145 tar-Regolament
Finanzjarju tal-10 FEŻ, il-BEI bagħat lill-Kummissjoni l-istimi
aġġornati tiegħu ta' impenji u ħlasijiet skont l-istrumenti
li jiġġestixxi.
L-Artikolu 58(2) tar-Regolament Finanzjarju
tal-10 FEŻ jistipula li s-sejħiet għall-kontribuzzjonijiet
jużaw l-ewwel l-ammonti stabbiliti għall-FEŻ preċedenti,
wieħed wara l-ieħor. Għalhekk, is-sejħiet għal
kontribuzzjonijiet f'din il-proposta jikkonċernaw lill-ammonti skont l-10
FEŻ għall-Kummissjoni, u skont id-9 FEŻ għall-BEI.
L-Artikolu 60 tar-Regolament Finanzjarju
tal-10 FEŻ jistipula li Stat Membru li ma jagħmilx il-ħlas
parzjali tal-kontribuzzjoni dovuta sad-data tal-iskadenza, se jkun
jeħtieġlu jħallas l-imgħax fuq l-ammont mhux imħallas;
l-arranġamenti għall-ħlas tal-imgħax huma speċifikati
fl-istess Artikolu.
2012/0289 (NLE)
Proposta għal
DEĊIŻJONI TAL-KUNSILL
dwar il-kontribuzzjonijiet finanzjarji li
għandhom jitħallsu mill-Istati Membri sabiex ikun ffinanzjat
it-tielet ħlas parzjali għall-2012 tal-Fond Ewropew
għall-Iżvilupp
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikolu 217
tiegħu,
Wara li kkunsidra l-Ftehim Intern bejn
ir-Rappreżentanti tal-Gvernijiet tal-Istati Membri, li ltaqgħu fi
ħdan il-Kunsill, dwar il-finanzjament tal-għajnuna Komunitarja skont
il-qafas finanzjarju pluriennali għall-perjodu bejn l-2008 u l-2013 skont
il-Ftehim ta' Sħubija tal-AKP-KE u dwar l-allokazzjoni tal-għajnuna
finanzjarja għall-Pajjiżi u għat-Territorji extra-Ewropej li
għalihom tapplika r-Raba’ Parti tat-Trattat tal-KE[1], u b’mod partikolari
l-Artikolu 7 tiegħu,
Wara li kkunsidra r-Regolament tal-Kunsill
(KE) Nru 215/2008 tat-18 ta’ Frar 2008 dwar ir-Regolament
Finanzjarju applikabbli għall-10 Fond Ewropeaw għall-Iżvilupp
(minn hawn 'il quddiem msejjaħ "ir-Regolament Finanzjarju tal-10
FEŻ")[2],
u b’mod partikolari l-Artikolu 57 (5) tiegħu,
Wara li kkunsidra l-proposta mill-Kummissjoni,
Billi:
(1)       Id-Deċiżjoni
tal-Kunsill 12344/12 tat-23 ta’ Lulju 2012 dwar
il-kontribuzzjonijiet finanzjarji li għandhom jitħallsu mill-Istati
Membri għall-finanzjament tal-Fond Ewropew għall-Iżvilupp
fl-2012, inkluż it-tieni ħlas parzjali tal-2012[3], stabbilixxiet is-sehem
tal-Kummissjoni għal EUR 2 600 000 000 u s-sehem
tal-BEI għal EUR 280 000 000, mill-ammont annwali
tal-kontribuzzjonijiet tal-Istati Membri għall-FEŻ għall-2012. 
(2)       Skont il-proċedura
stabbilita fl-Artikolu 57(5) tar-Regolament Finanzjarju tal-10 FEŻ,
il-Kummissjoni qed tippreżenta proposta
sal-10 ta’ Ottubru 2012 li tistabbilixxi l-ammont tat-tielet
ħlas parzjali tal-kontribuzzjoni għas-sena 2012 kif ukoll
il-kontribuzzjonijiet individwali tal-Istati Membri.
(3)       Skont l-ewwel paragrafu
tal-Artikolu 145 tar-Regolament Finanzjarju tal-10 FEŻ, il-Bank
Ewropew tal-Investiment bagħat lill-Kummissjoni l-estimi
aġġornati tiegħu tal-impenji u tal-ħlasijiet taħt
l-istrumenti li jiġġestixxi.
(4)       L-Artikolu 58(2)
tar-Regolament Finanzjarju tal-10 FEŻ jistipula li s-sejħiet
għall-kontribuzzjonijiet għandhom l-ewwel jużaw l-ammonti
stabbiliti għal FEŻ preċedenti. Għalhekk sejħa
għal fondi taħt id-9 FEŻ għandha tkun magħmula
għall-BEI.
(5)       Il-Kunsill għandu
jiddeċiedi mhux aktar tard minn 21 jum kalendarju wara
l-preżentazzjoni mill-Kummissjoni tal-proposta tagħha u l-Istati
Membri għandhom jgħaddu t-tielet ħlas parzjali
tal-kontribuzzjoni mhux aktar tard minn 21 jum kalendarju wara d-data li fiha
d-deċiżjoni tal-Kunsill tkun innotifikata lilhom.
ADOTTA DIN ID-DEĊIŻJONI:
Artikolu 1
L-ammont totali tat-tielet ħlas parzjali
għall-2012 hu stabbilit għal EUR 280 000 000.
Il-kontribuzzjonijiet individwali għall-FEŻ li jridu jitħallsu
mill-Istati Membri lill-Kummissjoni u lill-Bank Ewropew tal-Investiment
bħala t-tielet ħlas parzjali għall-2012 huma stabbiliti
fit-tabella fl-Anness.
Artikolu 2
Din id-deċiżjoni hija indirizzata
lill-Istati Membri.
Magħmul fi Brussell,
                                                                       Għall-Kunsill
                                                                       Il-President
ANNESS

[1]                      ĠU L 247, 9.9.2006, p. 32.
[2]               ĠU L 78, 19.3.2008, p. 1.
[3]               id-dok. tal-Kunsill 12344/12